**LĪGUMS Nr. 6.3/4**

**par ceļu ikdienas uzturēšanas darbiem**

Rēzeknes novada Kaunatā 2018.gada 15. maijā

**Rēzeknes novada pašvaldības Kaunatas pagasta pārvalde**, reģistrācijas Nr.90000048608, vadītāja Sergeja Bašmakova personā, kurš rīkojas saskaņā ar Nolikumu, turpmāk – **Pasūtītājs**, no vienas puses, un SIA „VTV-14”, reģistrācijas Nr.41503059107, Valērija Blusa personā, kurš rīkojas saskaņā ar statūtiem,turpmāk – **Izpildītājs**, no otras puses, abi kopā vaikatrs atsevišķi turpmāk arī **Puses** vai **Puse**, pamatojoties uz Kaunatas pagasta pārvaldes rīkotāiepirkuma „Pašvaldības ceļu ikdienas uzturēšanas darbi Rēzeknes novada Kaunatas un Mākoņkalna pagastā” (identifikācijas Nr. KPP 2018/6), turpmāk – **Iepirkums**, rezultātiem un Iepirkumā iesniegto Izpildītāja piedāvājumu, noslēdz šādu līgumu, turpmāk – **Līgums**:

**1. Līguma priekšmets**

1.1. Pasūtītājs uzdod, un Izpildītājs apņemas veikt pašvaldības ceļu ikdienas uzturēšanas darbus, turpmāk – **Darbi**, Rēzeknes novada Kaunatas un Mākoņkalna pagastā, saskaņā ar Tehnisko specifikāciju un Izpildītāja Tehnisko un finanšu piedāvājumu Iepirkumā, kas ir Līguma neatņemamas sastāvdaļas (Līguma pielikumi Nr.1 un Nr.2).

1.2. Veicot Darbus, Izpildītājam ir saistoši:

1.2.1. Līgums;

1.2.2. Pušu saskaņotās veicamo Darbu kvalitātes prasības (Līguma pielikumā Nr.1) un veicamo Darbu vienību cenas (Līguma pielikumā Nr.2).

1.3. **Garantijas termiņš** veiktajiem Darbiem – **2** (**divi**) **gadi**.

1.4. Darbu apjomi katrā konkrētajā gadījumā tiek noteikti atsevišķi: Pasūtītājs informē Izpildītāju par nepieciešamo Darbu apjomu rakstiski, norādot konkrētu veicamo Darbu apjomu, ceļa nosaukumu, kadastra numuru un ceļa kilometru.

1.4. Līguma izpildes laiks – **12** (**divpadsmit**) **mēneši**,skaitot no Līguma noslēgšanas dienas.

**2. Līguma izpildes vieta un līgumcena**

2.1. Līguma izpildes vieta ir Kaunatas un Mākoņkalna pagastu administratīvā teritorija. Veicamo Darbu apjomus un termiņus nosaka pagasta atbildīgā amatpersona – pagasta pārvaldes vadītājs.

2.2. Kopējā līgumcena par veiktajiem Darbiem – **līdz EUR 22 500,00** (**divdesmit diviem tūkstošiem pieciem simtiem** ***euro***, **00 centiem**), neieskaitot pievienotās vērtības nodokli, turpmāk – **PVN**, atkarībā no nepieciešamības un Pasūtītāja finansiālajām iespējām.

**3. Izpildītāja pienākumi**

3.1. Izpildītājs apņemas veikt Darbus profesionālajā līmenī atbilstoši Latvijas Republikas spēkā esošajiem normatīviem un tehniskajā specifikācijā noteiktajām kvalitātes prasībām.

3.2. Pasūtītāja pieteiktos nepieciešamos konkrētus pašvaldības ceļu uzturēšanas darbus Izpildītājs uzsāk ne vēlāk kā 5 (piecu) darba dienu laikā no pasūtījuma saņemšanas.

3.3. Ja ir pieteikti būtiski bojāta ceļa, vai tāda ceļa, uz kura satiksme vispār nav iespējama, uzturēšanas (remonta) darbi, tie uzsākami ne vēlāk kā 24 (divdesmit četru) stundu laikā no pasūtījuma saņemšanas.

3.4. Izpildītājs veic Darbus saviem spēkiem, ar saviem materiāliem un savu tehniku.

3.5. Izpildītājs Līgumā noteikto Darbu veikšanai apņemas izmantot tikai Latvijas Republikā sertificētus materiālus.

3.6. Pretendentam jānodrošina izpildītā Darba kvalitāte atbilstoši VAS „Latvijas Valsts ceļi” Tehniskās komisijas 2016.gada 28.oktobrī apstiprināto Ceļu specifikāciju 2017 prasībām.

3.7. Izpildītājam jāizvērtē izpildāmo Darbu apjomi, to veikšanai nepieciešamie materiāli un darbības, bez kurām nav iespējama tehnoloģiski pareiza un spēkā esošajiem normatīviem atbilstošu Darbu veikšana pilnā apjomā, kā arī segas konstrukcijas, aprīkojuma izbūve un funkcionēšana.

3.8. Izpildītājam jānodrošina satiksmes organizācijas līdzekļi Darbu zonas aprīkošanai saskaņā ar Latvijas Republikas normatīvo aktu prasībām, darba drošības, ugunsdrošības un apkārtējās vides aizsardzības pasākumu ievērošana.

3.9. Izpildītājs Līguma darbības laikā ir atbildīgs par Pasūtītajam nodarītajiem zaudējumiem un apņemas netraucēt Pasūtītāja darbību un inženierkomunikāciju darbību.

3.10. Ja Izpildītāja vainas dēļ Darbi ir veikti nekvalitatīvi un sakarā ar to ir konstatēti defekti, Izpildītājs tos novērš Pasūtītāja norādītajā termiņā par saviem līdzekļiem.

3.11. Veicamo Darbu apjomi var mainīties, ņemot vērā laika un citus apstākļus, kā arī Pasūtītāja finansiālās iespējas.

**4. Pasūtītāja pienākumi un tiesības**

4.1. Pasūtītājs apņemas pēc konkrēto Darbu veikšanas pieņemt tos no Izpildītāja ar pieņemšanas – nodošanas aktu un samaksāt par veiktajiem Darbiem Līgumā noteiktajā kārtībā un apmērā.

4.2. Pasūtītājs, atkarībā no nepieciešamības un pieejamiem finanšu līdzekļiem, var noteikt katra atsevišķa Darbu veida apjomu.

* 1. Pasūtītājs neatbild par Izpildītāja tehniku, materiāliem un citām lietām, kas atrodas Darbu

veikšanas vietā.

* 1. Pasūtītājs seguma atjaunošanas darbiem nodrošina nesaistīto minerāl materiālu (sagatavotu granti un dolomīta šķembas).
  2. Pasūtītājs ir tiesīgs mainīt pasūtīto Darbu apjomus, ņemot vērā laika un citus apstākļus, kā arī savas finansiālās iespējas.

1. **Darbu pieņemšana – nodošana**
   1. Darbu pieņemšana – nodošana notiek saskaņā ar Līgumu Pušu noteiktajos termiņos.
   2. Izpildītājam pēc Darbu pabeigšanas jāiesniedz Darbu pieņemšanas – nodošanas akts (forma 2), kurā abpusēji tiek saskaņoti Darbu apjomi un izmaksas, kā arī izpilddokumetācija, materiālu tehniskās pases un deklarācijas.
   3. Pasūtītājs izskata saņemto Darbu pieņemšanas – nodošanas aktu (forma 2), 3 (triju) dienu laikā to paraksta un atgriež Ipildītājam. Gadījumā, ja Pasūtītājs motivēti nav apmierināts ar Darbu kvalitāti to nodošanas brīdī, tad Pasūtītājs ir tiesīgs neparakstīt šo aktu, bet 3 (triju) dienu laikā rakstiski motivēt savus iebildumus un saskaņot jaunus termiņus, kurā Izpildītājam ir jānovērš trūkumi un neprecizitātes.

**6. Norēķinu kārtība**

6.1. Pasūtītājs maksā Izpildītājam par katru Pušu saskaņoto izpildīto Darbu apjomu atsevišķi, saskaņā ar Izpildītāja Tehniskajā un finanšu piedāvājumā (Līguma pielikums Nr.2) noteiktajām vienību cenām.

6.2. Izpildītie Darbi tiek apmaksāti pēc Darbu pieņemšanas – nodošanas akta abpusējas parakstīšanas, 20 (divdesmit) darba dienu laikā no Izpildītāja rēķina saņemšanas pārskaitot rēķinā norādīto summu uz Izpildītāja norādīto kontu.

**7. Informācijas apmaiņa un Līguma izpildes kontrole**

7.1. Pušu savstarpējie paziņojumi ir spēkā tikai tad, ja tie izdarīti rakstiski. Paziņojums ir spēkā no brīža, kad tas ir nogādāts adresātam.

7.2. Jautājumi, kas rodas izpildot Darbus, tiek risināti šādi:

7.2.1. Izpildītājs rakstveidā piedāvā Pasūtītājam radušos jautājumu risināšanu;

7.2.2. Pasūtītājs izskata saņemto piedāvājumu un sniedz rakstisku atbildi Izpildītājam 3 (triju) darba dienu laikā no piedāvājuma saņemšanas;

7.2.3. ja Pasūtītājs Līguma 7.2.2.apakšpunktā minētajā kārtībā nav sniedzis atbildi Izpildītājam, tas ir tiesīgs risināt radušos jautājumu pēc saviem ieskatiem.

7.3. Līguma izpildes kontrolei Puses norīko savus pārstāvjus:

7.3.1. no Pasūtītāja puses: Sergejs Bašmakovs;

7.3.2. no Izpildītāja puses: Valerijs Bluss.

7.4. Gadījumā, ja par iesniegto pretenziju, kas saistīta ar Darbu kvalitāti, Pušu starpā izceļas strīds, tad 5 (piecu) darba dienu laikā no pretenzijas saņemšanas dienas, Puses vienojas par neatkarīga eksperta pieaicināšanu.

**8. Pušu atbildība**

8.1. Izpildītājs ir pilnā mērā atbildīgs par savu darbaspēku, tā tehnisko nodrošinājumu, darbinieku kvalifikāciju.

8.2. Ja Izpildītāja vainas dēļ tiek nokavēts konkrēto Darbu izpildes termiņš, kas tiek noteikts Pusēm savstarpēji vienojoties, vai Līguma 3.2.punktā noteiktais Darbu uzsākšanas termiņš, Izpildītājs maksā Pasūtītājam par katru nokavēto dienu nokavējuma naudu 0,1% apmērā no nokavēto Darbu vērtības.

8.3. Ja Pasūtītājs nokavē samaksu par izpildītajiem Darbiem, tas maksā Izpildītājam nokavējuma naudu 0,1% apmērā no nokavētā maksājuma summas par katru nokavēto dienu.

8.4. Nokavējuma naudas samaksa neatbrīvo Puses no zaudējumu atlīdzināšanas un Līguma saistību izpildes pienākuma.

**9. Nepārvarama vara**

9.1. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies nepārvaramas varas apstākļu rezultātā. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi un citi apstākļi, kuru rezultātā Līguma izpilde nav iespējama.

**10. Līguma izbeigšana**

10.1. Līgums var tikt izbeigts, Pusēm savstarpēji vienojoties vai Latvijas Republikas Civillikumā noteiktajā kārtībā.

**11. Noslēguma noteikumi**

11.1. Visas domstarpības, kas saistītas ar Līguma izpildi, tiek risinātas, Pusēm savstarpēji vienojoties. Ja vienošanās nav panākta, tad strīds tiek nodots izskatīšanai tiesā Latvijas Republikas normatīvajos aktos noteiktajā kārtībā.

11.2. Līguma grozījumi un papildinājumi stājas spēkā, kad par to ir panākta rakstiska vienošanās, ko apstiprina abu Pušu pārstāvju paraksti, un kļūst par Līguma neatņemamu sastāvdaļu. Līguma grozījumi ir veicami, ievērojot Publisko iepirkumu likuma 61.panta prasības.

11.3. Līgums ir sastādīts latviešu valodā uz 3 (trim lapām, 2 (divos) eksemplāros ar vienādu juridisko spēku, pa vienam eksemplāram katrai Pusei.

11.4. Līguma 1.1.punktā minētie pielikumi tiek pievienoti Līgumam un ir tā neatņemamas sastāvdaļas.

**12. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Kaunatas pagasta pārvalde** | SIA „VTV 14” |
|  |  |
|  |  |
|  |  |
|  |  |
|  |  |
|  |  |
|  |  |